নারায়ণগঞ্জের সাত খুন
নারায়ণগঞ্জের সাত খুন হলো ২০১৪ সালের এপ্রিলে নারায়ণগঞ্জে সংঘটিত একটি আলোচিত হত্যাকান্ড, যাতে সাতজন ব্যক্তিকে প্রথমে জোরপূর্বক গুম এবং শেষ পর্যন্ত হত্যা করা হয়। এই সাতজনের মধ্যে নারায়ণগঞ্জ সিটি করপোরেশনের একজন প্যানেল- মেয়র এবং একজন আইনজীবী রয়েছেন। এই অপহরণ এবং হত্যার সাথে জড়িত ছিলেন ২৭ র‍্যাপিড অ্যাকশন ব্যাটালিয়ন (র‍্যাব) এর সদস্যরা এবং র‍্যাব ১১ এর তিনজন শীর্ষ কর্মকর্তা।